РЕГЛАМЕНТ (ЕО) № 1401/2007 НА КОМИСИЯТА
от 28 ноември 2007 година
относно отменяне на забрана на риболова на морски дявол в зони на ICES VIIIc, IX и X; и в общностните води на зоната CECAF 34.1.1 от плавателни съдове под флага на Португалия
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2371/2002 на Съвета от 20 декември 2002 г. относно опазването и устойчивата експлоатация на рибните ресурси в рамките на общата политика в областта на рибарството (1), и по-специално член 26, параграф 4 от него,
като взе предвид Регламент (ЕИО) № 2847/93 на Съвета от 12 октомври 1993 г. относно установяването на система за контрол, приложима към общата политика в областта на рибарството (2), и по-специално член 21, параграф 3 от него,
като има предвид, че:
(1)
Регламент (ЕО) № 41/2007 на Съвета от 21 декември 2006 г. за определяне на риболовните възможности през 2007 г. и съответните условия по отношение на някои рибни запаси и групи рибни запаси, приложими във водите на Общността, и по отношение на корабите на Общността във води, за които се изискват ограничения върху улова (3), определя квотите за 2007 г.
(2)
В съответствие с член 21, параграф 2 от Регламент (ЕИО) № 2847/93, на 23 август 2007 г. Португалия уведоми Комисията, че установява забрана за риболова на морски дявол в зони на ICES VIII c, IX и X; в общностните води на зоната CECAF 34.1.1 за своите плавателни съдове от 27 август 2007 г.
(3)
На 3 октомври 2007 г. Комисията, в съответствие с член 21, параграф 3 от Регламент (ЕИО) № 2847/93 и член 26, параграф 4 от Регламент (ЕО) № 2371/2002, прие Регламент (ЕО) № 1160/2007 (4) относно установяване на забрана за риболова на морски дявол във водите на зоните на ICES VIIIc, IX и X; в общностните води на зоната CECAF 34.1.1 от плавателни съдове под флага на Португалия, или регистрирани в Португалия, в сила от същата дата.
(4)
Според информацията, предоставена на Комисията от португалските власти, все още съществуват количества морски дявол от португалската квота в области VIIIc, IX и X; общностни води на зоната CECAF 34.1.1. Следователно риболовът на морски дявол в тези води от страна на плавателни съдове под флага на Португалия или регистрирани на нейна територия следва да бъде разрешен.
(5)
Настоящото разрешение следва да влезе в сила на 8 ноември 2007 г., за да е възможен уловът на посочените количества морски дявол преди края на настоящата година.
(6)
Регламент (ЕО) № 1160/2007 на Комисията следва да се отмени, считано от 8 ноември 2007 г.,
ПРИЕ НАСТОЯЩИЯ РЕГЛАМЕНТ:
Член 1
Отмяна
Регламент (ЕО) № 1160/2007 се отменя.
Член 2
Влизане в сила
Настоящият регламент влиза в сила в деня след публикуването му в Официален вестник на Европейския съюз.
Той се прилага от 8 ноември 2007 година.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 28 ноември 2007 година.